Fretum Coreanum
Fretum Coreanum (Coreane hangul 대한해협 / 조선해협, hania 大韓海峽 / 朝鮮海峽, romanizatio retractata Daehan Haehyeop / Chosŏn Haehyŏp; Iaponice kanji 対馬海峡 / 朝鮮海峡, hiragana つしまかいきょう / ちょうせんかいきょう, hepburn Tsushima Kaikyō / Chōsen kaikyō) est transitus maritimus in Asia Orientali inter rem publicam Coreanam et Iaponiam situs, qui maria Sinense Orientale, Flavum, Iaponicumque in Oceano Pacifico septentrionali et occidentali coniungit. Hoc corpus aquae ab insula Tsusima in canalem occidentalem et canalem orientalem (fretum Tsusimae plerumque appellatum) diffinditur. Maxima freti latitudo 200 fere chiliometra, maxima altitudo 227 fere metra est. Korea Strait ('Fretum Coreanum') fabula de afflicta Coreae Septentrionalis navi submarina inventa, est mythistoria a Davide Poyer, auctore et praefecto nautico Americano, Anglice anno 2007 editum.